**Cyfarfodydd Tiwtoriaid**

**7 Chwefror 2021** (13 yn bresennol)

|  |
| --- |
| **Atodiad Gramadeg y Cwrs Mynediad** |
| Cafwyd cyfle i drafod cynnwys yr atodiad newydd hwn mewn grwpiau bach. Nodwyd bod angen:   * croesgyfeirio at yr uned yn y cwrs; * tabl yn dangos y ferf ‘bod’ fesul gosodiad, cwestiwn, negyddol * atebion * brawddegau pwysleisiol – gan ddangos ei bod yn arferol dechrau brawddeg gyda berf * termau gramadegol (berf, ansoddair, enw, rhagenw, llafariad, cytsain, gwrywaidd, benywaidd, lluosog) * rhedeg arddodiaid (i, ar, gan) |
| **Syniadau sgwrsio ar lefel Mynediad a Sylfaen (yn enwedig yn ystod y Cyfnod Clo pan fo newyddion yn brin)** |
| Trafod themâu penodol:   * Pethau roedden nhw’n arfer hoffi eu gwneud/arfer eu gwneud * Y sgiliau newydd maen nhw wedi’u dysgu * Diddordebau * Rhoi sylw i ddigwyddiad cyfoes (e.e. rygbi’r chwe gwlad – cyflwyno geirfa) * Y teledu   Gwneud ymarferion siarad mewn rownd i ymarfer patrymau ond gan bob amser cyplysu mwy nag un patrwm, e.e. Dw i’n hoffi caws ond does dim caws yn y tŷ.  Defnyddio llun fel sbardun – i sbarduno disgrifio’r llun neu i sbarduno sgwrs sy’n codi o’r llun  Pwysleisiwyd pwysigrwydd anfon gwybodaeth at y dysgwyr ymlaen llaw gan ofyn iddyn nhw baratoi. Gellid anfon cardiau ar arnynt thema neu batrwm cyn y wers. |
| **Arholiadau** |
| Eglurwyd bod problemau wedi bod gyda’r peilot ac felly dim ond y cyfweliadau llafar a gynigir eleni. Ond bydd pob dysgwr sy’n gwneud prawf llafar yn derbyn datganiad gan CBAC. Gofynnwyd a fydd hyfforddiant i diwtoriaid. Nodwyd bod sôn wedi bod am ddarparu profion electronig y gallai’r dysgwyr eu gwneud yn anffurfiol. |
| Cyfarfod nesaf: 22 Chwefror am 2pm. |